Den centrale plads i hjertet af Aalborg blev indviet med taler og musik.

Efter tre års byggearbejder er Budolfis Plads i hjertet af Aalborg nu igen åben. Det blev fejret ved indvielsen i dag, hvor der blandt andet blev holdt taler af bygherren og borgmester Thomas Kastrup-Larsen. Budolfis Plads er blevet genåbnet som et nyt grønt område, der binder gågaderne sammen, og så er der blevet etableret en trappe over for Budolfi Kirke. Midt på pladsen er der åbnet en restaurant, og der er bygget en parkeringskælder under pladsen med 131 pladser.